যাত্রী তোলা নিয়ে টোটো-বাস কর্মীদের সংঘর্ষ, ধর্মঘটে বন্ধ বাস চলাচল

কালীগঞ্জ: কালীগঞ্জের (Kaligunge) দেবোগ্রামে যাত্রী তোলা নিয়ে টোটো চালক ও বাস কর্মীদের মধ্যে গণ্ডগোলের জেরে আজ সকাল থেকে বন্ধ হয়ে গেল সমস্ত রুটের বাস পরিষেবা। এর ফলে কাটোয়া, কৃষ্ণনগর, পলাশীপাড়া ও তেহট্টগামী যাত্রীরা চরম ভোগান্তিতে পড়েছেন (District News)।

অভিযোগ, বেআইনিভাবে বাসস্ট্যান্ড থেকেই টোটো চালকেরা যাত্রী তুলছেন। এতে ক্ষতিগ্রস্ত হচ্ছেন বাস মালিকরা। তাই স্টপেজে নজরদারির জন্য কর্মী বসানো হয়। গতকাল দেবোগ্রাম-কাটোয়া ঘাট রুটের আসাচিয়া মোড়ে বাবু সেখ নামে এক বাসকর্মীকে টোটো চালকেরা মারধর করেন বলে অভিযোগ। গুরুতর আহত অবস্থায় তাকে হাসপাতালে ভর্তি করা হয়েছে।

আরও পড়ুন: বানারহাটে রাস্তার বেহাল দশা, রাস্তা সারাইয়ের কাজে খোদ গ্রামবাসীরা

এই ঘটনার পর প্রতিবাদে বাস চালক ও কর্মীরা অনির্দিষ্টকালের ধর্মঘটের ডাক দিয়েছেন। তাদের দাবি, অভিযুক্তকে অবিলম্বে গ্রেফতার করে উপযুক্ত শাস্তি দিতে হবে, নইলে বাস পরিষেবা চালু হবে না।

ধর্মঘটের জেরে সাধারণ যাত্রীরা বাস না পেয়ে টোটো বা অটো ধরতে বাধ্য হচ্ছেন, আর দিতে হচ্ছে অতিরিক্ত ভাড়া।

দেখুন আরও খবর: